cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.1195
title: ผลของอัตราส่วนอัตราการไหลเชิงมวลของเจ็ตควบคุมตามแนวเส้นรอบวงต่อเจ็ตหลักต่อโครงสร้างการผสมของเจ็ตในกระแสลมขวางโดยใช้ POD

description: งานวิจัยนี้ศึกษาผลของอัตราส่วนอัตราการไหลเชิงมวลของเจ็ตควบคุมตามแนวเส้นรอบวงต่อเจ็ตหลัก (rm) ที่มีต่อโครงสร้างการไหลของเจ็ตในกระแสลมขวางด้วยกระบวนการ Proper Orthogonal Decomposition (POD) การวัดสนามความเร็วขณะใด ๆ ในระนาบจะใช้ Stereoscopic Particle Image Velocimetry (SPIV) โดยใส่อนุภาคติดตามการไหล 2 วิธี คือ 1) วิธีใส่อนุภาคติดตามการไหลเฉพาะเจ็ตเท่านั้น ไม่ใส่ในกระแสลมขวาง ทำให้สามารถระบุและแยกแยะบริเวณที่มีส่วนผสมของเจ็ตและโครงสร้างของเจ็ตออกจากบริเวณกระแสลมขวางบริสุทธิ์ ดังนั้นด้วยวิธีการใส่อนุภาคนี้ ไม่เพียงแต่สามารถวิเคราะห์โครงสร้างที่มีส่วนผสมของเจ็ตได้อย่างชัดเจนเท่านั้น แต่ยังทำให้สามารถประเมินหาอัตราส่วนการเหนี่ยวนำการผสมได้โดยตรง และยังทำให้สามารถประเมินหาความน่าจะเป็นที่จะพบส่วนผสมของเจ็ต ณ จุดใด ๆ ได้ 2) วิธีใส่อนุภาคติดตามการไหลทั้งเจ็ตและกระแสลมขวาง ด้วยวิธีนี้ ประกอบกับวิธีใส่อนุภาคเฉพาะเจ็ตเท่านั้น ทำให้สามารถวิเคราะห์ปฏิสัมพันธ์ระหว่างโครงสร้างส่วนผสมของเจ็ตและกระแสลมขวางบริสุทธิ์ได้ชัดเจนมากขึ้น โดยทดลองกรณีเจ็ตในกระแสลมขวาง (JICF) ที่อัตราส่วนความเร็วประสิทธิผล (r) เท่ากับ 4.2 ตัวเลขเรย์โนลดส์ของกระแสลมขวางเท่ากับ 5,700 และกรณีฉีดเจ็ตควบคุมโดยฉีดที่ตำแหน่ง ±135o ที่ปริมาณ rm 2 ปริมาณ คือ 2% และ 4% จากผลการศึกษาของวิธีใส่อนุภาคเฉพาะเจ็ตเท่านั้นซึ่งจะเป็นโครงสร้างที่มีส่วนผสมของเจ็ตเท่านั้น พบว่า เมื่อเพิ่มปริมาณ rm สูงขึ้นเป็น 4% จะไปกระตุ้นให้โครงสร้างที่มีส่วนผสมของเจ็ตทั้ง POD Mode 1, 2 และ 3 มีการเปลี่ยนแปลงไปอย่างชัดเจน และมีเสถียรภาพมากขึ้นเมื่อเจ็ตพัฒนาตัวไปตามแนว downstream เมื่อเทียบกับการฉีดเจ็ตควบคุมที่ rm = 2% และกรณีไม่ฉีดเจ็ตควบคุม (JICF) จากการพิจารณาโครงสร้าง POD Mode 1, การกระจายตัวของระดับพลังงาน และโครงสร้างความเร็วเฉลี่ย ที่ได้จากทั้ง 2 วิธีการใส่อนุภาค พบว่า โครงสร้างที่มีส่วนผสมของเจ็ต กล่าวโดยเฉพาะเจาะจงคือ โครงสร้าง CVP จะเหนี่ยวนำกระแสลมขวางบริสุทธิ์ในบริเวณด้านล่างของเจ็ตให้เกิดการเคลื่อนที่แบบปั่นป่วนหรือเริ่มมีส่วนร่วมกับการไหลปั่นป่วนของเจ็ต และจะเหนี่ยวนำกระแสลมขวางจากบริเวณด้านล่างของเจ็ตนี้ขึ้นไปผสมกับตัวเจ็ตผ่านทางช่องแนวดิ่ง (vertical channel) ที่มีความเร็วในแนว traverse ทิศพุ่งขึ้นสูง ที่อยู่ระหว่างคู่ vortex ของ CVP โดย CVP จะเป็นตัวเหนี่ยวนำและขับเคลื่อนทำให้ช่องแนวดิ่งนี้ยังคงอยู่ได้เมื่อเจ็ตพัฒนาตัวไปตามแนว downstream ผลการศึกษาชี้แนะว่า กลไกการเหนี่ยวนำของ CVP ที่ทำให้เกิดช่องแนวดิ่งที่มีความเร็วในแนว traverse ทิศพุ่งขึ้นสูงนำของไหลในกระแสลมขวางที่บริเวณด้านล่างของเจ็ตขึ้นไปผสมกับตัวเจ็ตนี้ น่าจะเป็นกลไกการเหนี่ยวนำการผสมหลักกลไกหนึ่งของเจ็ตในกระแสลมขวางในระนาบตัดขวาง ท้ายสุด จากผลการศึกษา พบว่า เมื่อฉีดเจ็ตควบคุมที่ปริมาณ rm สูงขึ้นเป็น 4% จะทำให้อัตราส่วนการเหนี่ยวนำการผสมเชิงปริมาตรเพิ่มขึ้นถึง 45% ที่ตำแหน่ง x/rd = 0.5 เมื่อเทียบกับกรณีไม่ฉีดเจ็ตควบคุม สันนิษฐานว่าการเพิ่มขึ้นของการเหนี่ยวนำการผสมของกรณี rm = 4% มีสาเหตุหนึ่งมาจากการทะลุทะลวงที่สูงกว่าของ CVP ในกรณีนี้ทำให้ผลกระทบจากการจำกัดการเหนี่ยวนำการผสมโดยผนังที่พื้น (wall blocking) น้อยลงเมื่อเทียบกับกรณีฉีดเจ็ตควบคุมที่ปริมาณ rm = 2% และกรณีที่ไม่ฉีดเจ็ตควบคุม (JICF)
DOI: 10.14457/cu.the.2014.1196
title: การออกแบบระบบหุ่นยนต์เดลต้าแบบสามองศาอิสระสำหรับทำงานกำหนดตำแหน่งหมุดร่วมกับมนุษย์ในเวลาจริง

description: การออกแบบระบบหุ่นยนต์เดลต้าแบบสามองศาอิสระสำหรับทำงานกำหนดตำแหน่งหมุดร่วมกับมนุษย์ในเวลาจริง เป็นการออกแบบระบบหุ่นยนต์เพื่อนำมาใช้กับงานกำหนดตำแหน่งหมุดซึ่งมีความซับซ้อน สภาพแวดล้อมไม่คงที่ รวมทั้งมีแรงสัมผัสระหว่างหุ่นยนต์กับชิ้นงาน ดังนั้นจึงมีองค์ประกอบภายในระบบที่มีความซับซ้อนทั้งทางด้านโครงสร้างของระบบทางกล ส่วนต่อประสานและระบบควบคุม การออกแบบหุ่นยนต์เดลต้าแบบสามองศาอิสระมีเหตุผลมาจากน้ำหนักที่เบาของโครงสร้างทำให้สามารถควบคุมหุ่นยนต์ให้เคลื่อนที่ได้อย่างรวดเร็วเหมาะกับการทำงานร่วมกับมนุษย์ในเวลาจริงเนื่องจากการตอบสนองที่รวดเร็ว และทำให้สามารถใช้ระบบขับเคลื่อนที่มีขนาดเล็ก ประหยัดพลังงาน รวมทั้งมีความปลอดภัยต่อมนุษย์ การทำงานกำหนดตำแหน่งหมุดของหุ่นยนต์จำเป็นต้องมีการควบคุมตำแหน่งและแรงของหุ่นยนต์ซึ่งเป็นการควบคุมตำแหน่ง/แรงแบบไฮบริด รวมทั้งอุปกรณ์คอมไพลอันท์แบบพาสซีฟที่ฐานพื้นที่ทำงานเพื่อช่วยให้การเคลื่อนที่ระหว่างหุ่นยนต์กับชิ้นงานเป็นแบบคอมไพลอันท์ เพื่อให้สามารถปักหมุดลงหลุมได้ง่ายขึ้นและลดความเสียหายที่อาจเกิดขึ้นกับชิ้นงานและหุ่นยนต์ วิทยานิพนธ์นี้จึงนำหลักการของฟิตต์มาพัฒนาวิธีการประเมินและประยุกต์ให้เหมาะสมเพื่อประเมินสมรรถนะการทำงานของหุ่นยนต์ร่วมกับมนุษย์ ได้ข้อสรุปว่า ประการแรก มนุษย์จับปลายแขนหุ่นยนต์ปักหมุดมีสมรรถนะการทำงานดีกว่ามนุษย์ควบคุมหุ่นยนต์โดยใช้อุปกรณ์ควบคุมแฮปติกที่มีเพียงการควบคุมตำแหน่ง และแฮปติกที่มีการควบคุมทั้งตำแหน่งและแรง โดยเป็นการควบคุมแรงในแนวระนาบผ่านทางระบบควบคุม การใช้แฮปติกทั้งสองแบบมีสมรรถนะการทำงานใกล้เคียงกัน ประการต่อมา คือ การใช้เครื่องมือกระทำกับชิ้นงานหรือแท่งหมุด ซึ่งเป็นแท่งทรงกระบอกขนาดเล็กกว่าขนาดหลุมที่ปักลงไปจะมีสมรรถนะการทำงานดีกว่าการใช้แท่งทรงกระบอกขนาดพอดีขนาดหลุม เนื่องจากดัชนีความยากของการทำงานแตกต่างกัน และประการสุดท้าย พบว่า การทำงานโดยการมองชิ้นงานโดยตรงไม่ผ่านระบบภาพจะมีสมรรถนะการทำงานดีกว่าการใช้ระบบภาพในการควบคุมหุ่นยนต์
DOI: 10.14457/cu.the.2014.1197
title: แนวทางการออกแบบพื้นที่รอยต่อระหว่างมหาวิทยาลัยศูนย์กลางเมืองและพื้นที่โดยรอบ: กรณีศึกษาจุฬาลงกรณ์มหาวิทยาลัย

description: พื้นที่รอยต่อระหว่างมหาวิทยาลัยและเมืองที่ดี หมายถึง พื้นที่ที่มีคุณภาพของความหลากหลายในเชิงกิจกรรม ผู้ใช้งาน และช่วงเวลาของการใช้งาน อันส่งผลให้เกิดการใช้พื้นที่อย่างมีประสิทธิภาพ เกิดกิจกรรมที่เหมาะสม มีการสัญจร การเข้าถึงพื้นที่ การใช้ประโยชน์ที่ดิน และสภาพแวดล้อมที่ดี นอกจากนี้ประโยชน์ที่ได้รับจากการสร้างความเชื่อมต่อ คือ ความต่อเนื่องของกิจกรรมเชิงเศรษฐกิจ เกิดศูนย์กลางการแลกเปลี่ยนความรู้ของสังคม และความคุ้มค่าของการใช้ประโยชน์ที่ดิน ซึ่งปัจจัยเหล่านี้เป็นตัวกระตุ้นให้เกิดการพัฒนาร่วมกันระหว่างภาคการศึกษา และภาคเอกชน อย่างไรก็ตามปัญหาที่พบในปัจจุบัน คือ มหาวิทยาลัยส่วนใหญ่ในประเทศไทยถูกพัฒนาโดยไม่คำนึงถึงปัจจัยดังกล่าว และได้พัฒนาพื้นที่ตามรูปแบบของ “ชุมชนล้อมรั้ว” ซึ่งส่งผลกระทบอย่างยิ่งต่อการใช้ประโยชน์ในพื้นที่รอยต่อรอบบริเวณมหาวิทยาลัย จุฬาลงกรณ์มหาวิทยาลัยเป็นมหาวิทยาลัยศูนย์กลางเมืองที่ตั้งอยู่ใจกลางกรุงเทพมหานคร ล้อมรอบด้วยย่านธุรกิจการค้า และการบริการ แหล่งงานขนาดใหญ่ และย่านที่พักอาศัยหนาแน่นสูง หากแต่ว่าไม่ได้คำนึงถึงการเชื่อมต่อกับพื้นที่โดยรอบอย่างมีประสิทธิภาพ ส่งผลให้มหาวิทยาลัยถูกตัดขาดจากพื้นที่เมือง เสียโอกาสในการพัฒนาอย่างมหาศาล จากการศึกษาขั้นต้นพบว่า หลักการสำคัญในแก้ไขปัญหา และสร้างความเชื่อมต่อที่ดี ประกอบไปด้วย หลักการสำคัญ 3 ประการ ได้แก่ การผสมผสานการใช้ประโยชน์ที่ดิน (combine) การเชื่อมเส้นทางและสภาพแวดล้อม (connect) และการสร้างทัศนียภาพ มุมมอง และจุดหมายตา (create) การศึกษานี้ได้สรุปผลจากงานวิจัยเพื่อค้นหาแนวทางออกแบบพื้นที่รอยต่อระหว่างมหาวิทยาลัยและพื้นที่โดยรอบ ทั้งนี้เพื่อสร้างมุมมองใหม่ให้กับการพัฒนาพื้นที่ทั้งภาครัฐ ภาคการศึกษา และภาคเอกชน ภายใต้แนวคิดดังกล่าว เพื่อลดปัญหาชุมชนล้อมรั้ว เพิ่มคุณภาพการใช้ประโยชน์ที่ดินในเชิงสาธารณะที่จะเป็นปัจจัยสำคัญในการพัฒนาคุณภาพเชิงสังคม และเศรษฐกิจต่อไปในอนาคต
DOI: 10.14457/cu.the.2014.1198
title: การจัดการสถาปัตยกรรมไทย : กรณีศึกษา สถาปัตยกรรมพุทธศาสนาในวัด พ.ศ.2538 - ปัจจุบัน (พ.ศ.2557)

description: สถาปัตยกรรมพุทธศาสนาในวัดนั้นมีหน้าที่เป็นสื่อกลางระหว่างศาสนาและคนในสังคม โดยอีกนัยยะหนึ่งก็เป็นเครื่องแสดงออกถึงวัฒนธรรม เอกลักษณ์ วิถีชีวิต และความเป็นอยู่ของคนในชาติ ซึ่งภาครัฐและหน่วยงานที่เกี่ยวข้องได้ตระหนักถึงความสำคัญที่จะสืบสานองค์ความรู้ด้านสถาปัตยกรรมไทยและสถาปัตยกรรมพุทธศาสนาในวัด จึงได้เกิดกระบวนการจัดการสถาปัตยกรรมไทยขึ้น แต่ปัจจุบันยังคงมีปัญหาต่างๆปรากฎขึ้นอยู่ เช่น ปัญหาเรื่องรูปแบบสถาปัตยกรรม ปัญหาด้านมาตรฐานความปลอดภัยของอาคาร เป็นต้น งานวิจัยนี้มีวัตถุประสงค์เพื่อศึกษาการจัดการงานสถาปัตยกรรมไทยในภาพรวม ซึ่งไม่ได้ศึกษาการบริหารจัดการเพียงโครงการใดโครงการหนึ่ง แต่จะทำการศึกษาผ่านกรณีศึกษาตัวอย่างงานสถาปัตยกรรมพุทธศาสนาในรูปแบบไทยประเพณีและไทยประยุกต์ในช่วงปี พ.ศ.2538 – 2557 ซึ่งแบ่งกลุ่มตัวอย่างตามคุณสมบัติของผู้ออกแบบที่เข้าไปมีส่วนร่วมในการดำเนินโครงการ แล้วทำการวิเคราะห์โดยอ้างอิงจากทฤษฏีที่เกี่ยวข้อง พร้อมกับทำการสัมภาษณ์ความเห็นจากผู้เชี่ยวชาญที่เป็นนักวิชาการและผู้ทรงคุณวุฒิจากหน่วยงานที่เกี่ยวข้อง เพื่อสรุปประเด็นปัญหาต่างๆ ผลการศึกษาพบว่าการจัดการสถาปัตยกรรมไทยในสถาปัตยกรรมพุทธศาสนานั้นควรที่จะมีการดำเนินงานโดยผู้ออกแบบที่ผ่านการศึกษาองค์ความรู้ด้านสถาปัตยกรรมไทยมาอย่างดี และสามารถนำมาปรับใช้ในการออกแบบให้เข้ากับบริบทต่างๆได้อย่างเหมาะสม โดยในด้านการจัดการส่งเสริมสถาปัตยกรรมไทยในภาพรวมองค์กรภาครัฐและหน่วยงานที่เกี่ยวข้องควรมีการประสานงานร่วมกันมากขึ้น โดยได้สรุปประเด็นปัญหาและแนวทางการส่งเสริมใน 3 ประเด็นคือ 1.องค์กร หน่วยงานและบุคลากร 2.กระบวนการจัดการ 3.การดำเนินโครงการ จากผลการศึกษาสรุปได้ว่า ในหน่วยงานที่เกี่ยวข้องกับการจัดการสถาปัตยกรรมไทย ควรให้ความสำคัญและวางแผนที่จะพัฒนาส่งเสริมเพิ่มมากขึ้น ซึ่งกระบวนการจัดการสถาปัตยกรรมไทยที่ดีนอกจากการวางแผน นั้นควรประกอบไปด้วย การติดตาม การควบคุม และการส่งเสริม โดยองค์กรวิชาชีพ และองค์กรการศึกษา ในเรื่องของ บุคลากร และองค์ความรู้ด้านสถาปัตยกรรมไทย
DOI: 10.14457/cu.the.2014.1199
title: การจัดการสถาปัตยกรรมไทย: กรณีศึกษาอาคารราชการ พ.ศ. 2538 - ปัจจุบัน (พ.ศ.2557)

description: งานวิจัยนี้มีจุดประสงค์ที่จะศึกษาภาพรวมของงานสถาปัตยกรรมไทย โดยมุ่งศึกษาเกี่ยวกับกระบวนการจัดการการส่งเสริมสถาปัตยกรรมไทยในช่วงปี พ.ศ.2538-ปัจจุบัน (2557) ซึ่งเป็นช่วงเวลาที่รัฐบาลมีความตระหนักถึงปัญหาการขาดแคลนบุคลากรทางด้านสถาปัตยกรรมไทยจึงได้จัดให้มีการผลิตบุคคลากรที่มีความรู้ความเชี่ยวชาญทางด้านสถาปัตยกรรมไทยขึ้นในสถาบันอุดมศึกษา เป็นเวลานานเพียงพอที่จะทำการศึกษาถึงความเปลี่ยนแปลงที่เกิดขึ้นกับกระบวนการจัดการโครงการอาคารราชการที่มีการนำเอารูปแบบของสถาปัตยกรรมไทยมาปรับใช้ เพื่อสร้างความเป็นเอกลักษณ์ของชาติให้เกิดขึ้น งานวิจัยชิ้นนี้ดำเนินการโดยการรวบรวม ข้อมูลอาคารราชการกรณีศึกษาทั้งจากภาครัฐและภาคเอกชนที่ทำการออกแบบและก่อสร้างขึ้นใหม่ในช่วงเวลาดังกล่าว ที่มีกระบวนการจัดการโครงการที่มีลักษณะงานสถาปัตยกรรมไทยที่แตกต่างกัน โดยทำการสัมภาษณ์จากผู้ออกแบบถึงกระบวนการในการได้มาซึ่งโครงการ แนวความคิดในการออกแบบ และ กระบวนการในการจัดการสถาปัตยกรรมไทย โดยหลังจากทำการศึกษาข้อมูลกรณีศึกษาด้วยการสัมภาษณ์ผู้ออกแบบประกอบกับข้อมูลจากเอกสารหนังสือและทฤษฎีที่เกี่ยวข้อง จึงได้ทำการจัดกลุ่มประเภทของอาคารราชการที่ทำการศึกษาจากกระบวนการจัดการสถาปัตยกรรมไทย แล้วจึงนำมาเรียบเรียงและสรุปประเด็นเพื่อนำไปสอบถามความคิดเห็นและข้อเสนอแนะของกระบวนการในการจัดการสถาปัตยกรรมไทยเพื่อให้เกิดเอกลักษณ์ไทยในอาคารราชการที่เหมาะสม ตลอดจนแนวทางในการส่งเสริมสถาปัตยกรรมไทยในอนาคต จากผู้เชี่ยวชาญทางด้านสถาปัตยกรรมที่เกี่ยวข้องแล้วจึงนำวิเคราะห์และสรุปผลการศึกษา ผลจากการศึกษาแสดงให้เห็นถึงความจำเป็นที่จะต้องมีการจัดการส่งเสริมให้สถาปนิกผู้มีความรู้ความเชี่ยวชาญเฉพาะทางในการออกแบบสถาปัตยกรรมไทย ได้มีส่วนร่วมในกระบวนการดำเนินการออกแบบสถาปัตยกรรมอาคารราชการนั้นจะเป็นปัจจัยหนึ่งที่จะส่งผลดีและส่งเสริมให้ผลงานออกแบบในด้านสถาปัตยกรรมไทยมีประสิทธิภาพมากขึ้น ตลอดจนการผลักดันให้เกิดกระบวนการส่งเสริมสถาปัตยกรรมไทยอย่างมีประสิทธิภาพเพื่อพัฒนามาตรฐานทางวิชาชีพต่อไปได้ในอนาคต
DOI: 10.14457/cu.the.2014.1200
title: ประสิทธิภาพการทำความเย็นของแผ่นฝ้าเย็นที่ใช้แผ่นเทอร์โมอิเล็คทริกเป็นตัวทำความเย็น

description: การวิจัยนี้เป็นการศึกษาเกี่ยวกับแผ่นฝ้าเย็นที่ทำความเย็นด้วยเทอร์โมอิเล็คทริก กับสภาพภูมิอากาศในประเทศไทยและการเพิ่มประสิทธิภาพในการทำความเย็นด้วย Heat sink ด้วยวิธีธรรมชาติทั้งสามรูปแบบได้แก่ Natural ventilation, Night time radiation และ Roof pond จากการทดลองด้วยกล่องทดลองพบว่า การระบายความร้อนจาก Heat sink ด้วย Roof pond สามารถเพิ่มประสิทธิภาพในการทำงานของ thermoelectric รุ่น TEC 12706 ได้มากที่สุด ค่า COP ในการทำงานของเทอร์โมอิเล็คทริคมากที่สุดก็คือ 1.46 และสามารถทำให้อุณหภูมิของกล่องทดลองมีค่าที่ต่ำกว่าอุณหภูมิอากาศปรกติได้มากถึง 3.73 องศาเซลเซียสในเวลากลางวัน และสามารถทำความเย็นให้กับกล่องทดลองได้มากที่สุด โดยค่าภาระการทำความเย็น (BTU/hr) มากกว่ากรณีอื่นๆ ส่งผลให้ค่าประสิทธิภาพสมรรถนะ (EER) มีค่ามากกว่ากรณีอื่นๆ อีกด้วย จากนั้นจึงนำค่าที่ได้จากการเก็บข้อมูลเพื่อหาสมการเชิงเส้นเพื่อใช้ในการเปรียบเทียบกับผลที่ได้จากการทำการจำลองด้วยคอมพิวเตอร์ เมื่อทำการวิเคราะห์ความสามารถในการทำความเย็นให้กับอาคาร เมื่อเปรียบเทียบกับการติดตั้งเครื่องปรับอากาศปรกติ พบว่าเทอร์โมอิเล็คทริกสามารถผลิตพลังงานความเย็นได้มากกว่าความต้องการของอาคารที่ใช้ในการจำลองในโปรแกรม Visual DOE 4.1 ในทุกกรณีศึกษายกเว้นกรณี Night time radiation แต่เมื่อทำการจำลองการนำหลักการ Natural convection มาใช้ในการทำความเย็นให้กับอาคารสำนักงานในโปรแกรมคำนวณพลศาสตร์ของไหล (Computational fluid dynamics หรือ CFD ) พบว่าการพาความร้อนตามธรรมชาติยังทำความเย็นได้ไม่ดีนักเนื่องจากอุณหภูมิในทุกๆกรณีอยู่ที่ 27.40-27.60 องศาเซลเซียส และเนื่องการพาความร้อนตามธรรมชาติ เป็นระบบที่ใช้การเคลื่อนที่ของอากาศแบบธรรมชาติทำให้ความเร็วลมภายในอาคารอยู่ที่ 0.005-0.065 m/s ทำให้ระบบนี้ไม่บรรลุความน่าสบายตามมาตรฐานของ ASHRAE และยังไม่เทียบเท่ากับระบบปรับอากาศแบบเครื่องกลแม้จะสามารถผลิตความเย็นได้มากและประหยัดพลังงานมากกว่าก็ตาม
DOI: 10.14457/cu.the.2007.1583
title: Combined carbon dioxide reforming and partial oxidation of methane under periodic operation

description: This work investigates the catalytic performance under periodic operation for combined carbon dioxide reforming and partial oxidation of methane over an industrial steam reforming Ni/SiO₂.MgO catalyst. Various analytical techniques including BET surface area measurement, SEM, XRD, and TPO were employed to characterize the spent catalysts. It was shown that this reaction was able to suppress carbonaceous deposition on catalyst surface at reaction temperatures of 650 and 750℃ without any significant loss of activity for 12 cracking/regeneration cycles. Carbon dioxide with oxygen could fully regenerate the catalyst when operating at high oxygen content and reaction temperature, thus a lesser amount of coke was observed. However, the addition of oxygen caused slightly decrease in carbon dioxide conversion. The optimal performance for periodic operation was found under the condition with 5 min of the cracking step followed by 5 min of the regeneration step at 650℃ with CO₂/O₂ ratio about 9/1. Additionally, it was found that the periodic operation provided the hydrogen yield close to that of the steady state operation at 650℃.
DOI: 10.14457/cu.the.2007.1584
title: Development of poly(vinyl chloride)/agricultural fiber composites

description: In this research, wood substituted composites were produced by the usage of poly (vinyl chloride) and agricultural fiber. Moreover, this research were studied the effects of content, size, and type of agricultural fiber on mechanical, thermal, and water absorption properties of composites by the usage of agricultural fiber as corncob (CC), bagasse (BG), and rice straw (RS) as fillers of PVC with different fiber contents (20, 40, 60 phr) and fiber size (small (S), large (L)). PVC with other additives (PVC dry blend) and agricultural fiber were mixed in a two-roll mill followed by compression molding. The results showed high content and small size of fiber can increase the modulus, heat distortion temperature (HDT), and vicat softening temperature of composites. It showed tensile and flexural modulus of these composites increased between 45-52%, and 30-73%, respectively compared to PVC dry blend value. However, these composites also showed high amount of water absorption. The amount of water absorption of composites with 60 phr of fiber shows value between 6-9 wt%. Small-sized fiber increases the stiffness of composite better than that with large-sized fiber. Moreover, these composites adsorb less amount of water than that with large-sized fiber. However, size of fiber did not show significant effect on thermal properties of PVC/Agricultural fiber composites. Among three types of agricultural fiber, the composites with rice straw as filler showed the best results in modulus and thermal properties and they also showed the highest amount of water absorption.
DOI: 10.14457/cu.the.2007.1585
title: Synthesis and properties of perovskite Pr2Ni1-xMxO4, Pr2Ni1-xMxGa0.05O4, Pr2Ni1-x-0.05MxGa0.05O4(M=Cu, Co, Mg, Zn, In and x=0.1-0.3)

description: The structure, surface morphology, oxygen property and electrical conductivity of the Pr2Ni1-xMxO4, Pr2Ni1-xMxGa0.05O4 and Pr2Ni1-x-0.05MxGa0.05O4 (M = Cu, Co, In, Mg, Zn and x = 0.1-0.3) were investigated as a new mixed electronic and oxide ionic conductor for materials in Solid Oxide Fuel Cell (SOFC). The compounds were synthesized by modified citrate method and characterized by XRD and SEM. All perovskite showed K2NiF4–type with orthorhombic perovskite structure, homogeneous and dense microstructure, except Pr2Ni1-xMgxO4 (x=0.2, 0.3) and Pr2Ni1-xCoxGa0.05O4, Pr2Ni1-x-0.05CoxGa0.05O4 (x=0.2, 0.3). The effects of Ni-site dopant on oxygen property and electrical properties were studied. Oxygen property was determined by thermogravimetric analysis (TGA) and oxygen temperatureprogrammed desorption (O2-TPD). The result showed that the amounts of the oxygen permeation increased with the increasing amount of metal doped at Ni site, except Pr2Ni1-xInxO4. Ga–doped Pr2Ni1-xMxO4 stoichiometric compositions revealed the highest value of oxygen permeation. The conductivity was improved by doping Cu and Zn. Especially, doping 15% Cu is the most effective for enhancing the electrical conductivity of Pr2NiO4. The Pr2Ni0.85Cu0.15O4 ceramic exhibited an electrical conductivity of 123.7 S-1cm-1 at 550°C, which was about 50% higher than that of Pr2NiO4 (82.5 S-1cm-1 at 550°C). However, Ga–doped at the B site ions decreased the electrical conductivity.
DOI: 10.14457/cu.the.2007.1586
title: Molecular characteristics of class 1 integrons in Salmonella Enterica isolated from poultry and swine

description: A total of a hundred and fifty Salmonella enterica isolated from poultry and swine representing 31 serovars were used in this study. Antibiotic susceptibility was examined and resistance pattern was analyzed. All the isolates were investigated for occurrence and characteristics of class 1 integrons. Localization of class 1 integrons and their transferability were assessed by conjugal experiment. The presence of Salmonella genomic islands were assessed. The S. enterica strains that were resistant to at least one of antibiotic were 86% and 59.3% was multidrug resistant. Two common resistance patterns found were the SPC-STR-SUL (6.21%) and the AMP-CHP-SPC-STR-SUL-TET-TRI (6.21%) phenotype. The intI1 gene was present in 25.6%, of which 55.5% carried gene cassettes with size ranging from 650 to 2,300 bp. Sequence analysis revealed 10 distinct Integrons profiles (IPs), in which genes blaPSE-1, dfrA1, dfrA12, aadA2, aadA4, silB, incompleted sat and incompleted codB were present in variable regions. The gene cassettes array dfrA1-orfC was most frequenly found among the isolates. Class 1 integrons were identified on conjugative plasmid in 7 Salmonella isolates. SGI1 variants (SGI1-A and SGI1-F) were present in 9 isolates belonging to serovars Albany, Emek, Kedougou and Kingston.
DOI: 10.14457/cu.the.2007.1587
title: Assessment of bioremediation potential of wastewater from petrol station

description: Car washing activity has been generating large amount of oil-contaminated wastewater from petrol station that will be released to the environment. Bioremediation is alternative method used to treat oil-contaminated wastewater due to its less expense and public acceptance. In this work, biodegradation potential of oil-contaminated wastewater was investigated using lubricating oil (PTT V-120) as a model contaminant. In order to use in microcosms, 2 oil-degrading bacteria, Tr1 and R2, isolated from oil-contaminated wastewater. Both isolates could be classified as Acinetobacter sp. based on 16S rDNA sequence analysis. Oil biodegradation activity of each isolate was determined as well. As a result, the strain R2 showed the higher degradation activity of 78.01% removed oil in culture medium after 18 hrs compared to abiotic control (initial oil was 200 ppm in emulsion form). In addition, alkM gene which involved in oil degradation could be detected in strain R2. For microcosms experiment, wastewater collected from petrol station in Bangkok was used. Biostimulation, bioaugmentation I, bioaugmentation II and natural attenuation treatment were conducted with 50 ml of wastewater with initial oil concentration of 39.80 mg/L and spiked with lubricating oil to make the final concentration of 5%(v/v) in 250 ml flasks. Isolate R2 was added to bioaugmentation I and II (approx. 10⁷ CFU/ml). Nitrogen and phosphorus were added to give final C:N:P equal to 100:5:1 in both biostimulations and bioaugmentation II. After 12-day cultivation, bioaugmentation II showed the highest degradation efficiency with the value of remaining oil at 14.47 %. This might be due to the presence of both exogenous degrader and appropriate amount of necessary nutrient provided. PCR-DGGE exhibited slightly change in microcosms and strain R2 was detected in treatments that strain was introduced. Moreover, alkM gene was detected in all treatments except abiotic control. These findings indicate that there was bioremediation potential of wastewater from petrol station.
DOI: 10.14457/cu.the.2007.1588
title: Crack detection on asphaltic concrete road surface images using modified grid cell analysis

description: This research presents an image processing algorithm based on grid cell analysis for crack detection on asphaltic concrete road surface images. The research focuses on using pavement images from an area scan camera where light condition tend to be non-uniform and handling problems of strong texture of asphaltic concrete surface. The algorithm uses enhanced grid cell analysis to extract crack lines from images. Then, gravitational force feature is applied to remove noise. Finally, crack objects are merged using convex hull technique to find crack characteristics which are later used to classify crack types. The accuracy of the proposed method was measured by testing the algorithm with pavement images according to the research scope. The accuracy in finding cracked lines on pavement images with non-uniform illumination and strong texture could be achieved with an average value of 3.07% false positive and 9.17% false negative. Moreover, the test of the proposed method in real situation was done on pavement images from the open environment survey. The dataset was manually screened so that wet pavement images and underexposed images were excluded. The dataset was then processed, resulting in 6.2% false positive and 14.86% false negative respectively.
DOI: 10.14457/cu.the.2007.1589
title: Identification of peptides specific for dextran binding by glucan binding assay technique
DOI: 10.14457/cu.the.2014.1202
title: การจัดการความรู้ทักษะดนตรีไทย : กรณีศึกษาระนาดเอก

description: การวิจัยครั้งนี้มีวัตถุประสงค์เพื่อจัดการความรู้ทักษะดนตรีไทย โดยเฉพาะอย่างยิ่งระนาดเอก เพื่อรวบรวมองค์ความรู้ที่มีอยู่กระจัดกระจายให้เป็นระบบ และนำเทคโนโลยีสารสนเทศเข้ามาช่วยในพัฒนาชุดการฝึกทักษะระนาดเอก เพื่อให้ผู้ที่สนใจสามารถนำความรู้ที่ได้ไปพัฒนาตนเองได้อย่างสะดวกและมีประสิทธิภาพ กลุ่มตัวอย่างที่ใช้ คือ อาสาสมัครผู้ที่สนใจฝึกทักษะระนาดเอกจากเครือข่ายสังคมออนไลน์ จำนวน 10 คน โดยแบ่งออกเป็น 2 กลุ่ม คือ กลุ่มที่ไม่มีทักษะทางดนตรีไทยมาก่อนเลยและอีกกลุ่มหนึ่งคือกลุ่มที่มีทักษะดนตรีชนิดอื่นแต่ไม่เคยเรียนระนาดเอกมาก่อน เครื่องมือที่ใช้ในการวิจัย คือ 1. แบบสัมภาษณ์ 2. ชุดการฝึกทักษะระนาดเอก 3. แบบประเมินทักษะระนาดเอก 4. โปรแกรม WavePad SoundEditor ผลการวิเคราะห์สรุปได้ดังนี้ 1. หลักการสำคัญในจัดการความรู้ คือ การเปลี่ยนแปลงความรู้ที่ซ่อนเร้นให้กลายเป็นความรู้ที่ชัดแจ้ง โดยใช้เทคโนโลยีสารสนเทศมาช่วยเพิ่มประสิทธิภาพ 2. สภาพปัจจุบันของการเรียนการสอนดนตรีไทยคือยังคงเป็นการสอนแบบมุขปาฐะหรือสอนแบบตัวต่อตัวและมีการใช้เทคโนโลยีในการถ่ายทอดในระดับต่ำ สำหรับเกณฑ์มาตรฐานในการปฏิบัติทักษะระนาดเอก ประกอบด้วย 7 ทักษะ คือ 1. ท่านั่ง 2. การจับไม้ 3. การตีคู่ 8 4. การกรอ 5. การสะเดาะ 6. การสะบัด และ 7. การรัวลูกเดียว 3. ชุดการฝึกทักษะระนาดเอกขั้นพื้นฐาน ประกอบด้วยไฟล์เอกสารคู่มืออธิบายการฝึกระนาดเอกพร้อมโน้ตเพลงและคลิปวิดีโออธิบายวิธีการฝึกพร้อมแบบฝึกหัดในการฝึกระนาดเอกทั้ง 7 ทักษะ จำนวน 40 คลิป โดยสื่อดังกล่าวจะบรรจุอยู่ในเพจการสอนระนาดเอก และกลุ่มการฝึกระนาดเอกขั้นพื้นฐาน และใช้การประเมินผลการปฏิบัติทักษะด้วยการวิเคราะห์กราฟ Spectrogram 4. ผลการทดลองใช้ชุดการฝึกทักษะระนาดเอกพบว่า ทั้ง 2 กลุ่ม มีพัฒนาการทักษะการตีระนาดเอกเป็นลำดับขั้น และสามารถปฏิบัติทักษะระนาดเอกขั้นพื้นฐานได้ผ่านเกณฑ์ทุกคน โดยผู้ที่มีทักษะด้านดนตรีมาก่อนจะสามารถปฏิบัติทักษะระนาดเอกได้เร็วกว่า 5. ผลการเผยแพร่ประชาสัมพันธ์เพจการสอนระนาดเอก พบว่าผู้ที่เข้ามาใช้งานนั้นเป็นเพศชาย 69% และเพศหญิง 31% โดยช่วงอายุที่เข้ามามากที่สุดคือ ช่วงอายุ 25-34 ปี รองลงมาคือ 18-24 ปี และ 35-44 ปี ตามลำดับ และส่วนใหญ่ผู้ที่เข้ามาใช้งานเป็นผู้ที่อาศัยอยู่ในประเทศไทย รองลงมาคือ ประเทศสหรัฐอเมริกา และประเทศกัมพูชา ตามลำดับ